ניפגש בנמל התעופה ע”ש בן גוריון ונטוס דרך יעד ביניים באירופה בטיסת לילה לבואנוס איירס.
נחיתה בשעות הבוקר בבואנוס איירס, בירת ארגנטינה – “פריס של דרום אמריקה”. עם ההגעה, נצא לסיור בעיר הידועה בשדרותיה הרחבות ומבניה הקולוניאליים. נעבור בשדרות ה-9 ביולי, מהרחבות בעולם ונראה את האובליסק המפורסם, אחד מסמלי העיר. נמשיך דרך תיאטרון קולון מ-1908, אחד מבתי האופרה הגדולים והיפים בעולם. נגיע לשדרות מאי, שם נתעכב בקפה “טורטוני” הוותיק מ-1858 בו צמח מוסד הטנגו. הלאה לפלאזה דה מאיו – הכיכר שהתפרסמה בהפגנות האימהות של הנעדרים בימי שלטון הגנרלים. נצפה על הקאסה רוסדה (הבית הוורוד) – משכן נשיאי ארגנטינה וביתה של אוויטה פרון ולא נחמיץ את מדרחוב פלורידה שוקק החיים.
בערב – נצא לטייל בנמל פוארטו מאדרו המחודש, כולל ארוחת ערב במסעדה מקומית בסגנון “אכול כפי יכולתך”.
לאחר ארוחת הבוקר נצא בטיסה לקלפטה, המפורסמת והקסומה בפטגוניה. עם הנחיתה, ניסע למלון ולאחר התארגנות נצא לטייל בבירת הקרחונים של דרום אמריקה, השוכנת על גדות אגם ארגנטינו. ניהנה מהאווירה השלווה ונוכל לשתות כוס קפה באחד מבתי הקפה אל מול מראהו הקסום של האגם. ארוחת ערב.
הבוקר ניסע אל פונטה בנדרס ליום חווייתי בפארק הקרחונים. נערוך שייט באגם ארגנטינו שיביאנו לתצפית על קרחון אופסלה, הנחשב לגדול ביותר בדרום אמריקה. נמשיך בשייט בתעלת ספגציני ונצפה בקרחון הגבוה ביותר בשמורה – קרחון ספגציני. לקראת ערב נחזור למלון וארוחת ערב.
נצא לעוד אחד משיאי הטיול, הקרחון ה”מתנפץ” פריטו מורנו. חלקים מקרחון פעיל זה מתנפצים כמעט מידי יום אל האגם בקולות פיצוץ עזים. מנקודות תצפית שונות נחזה במראה הייחודי של הקרחון העצום ואם יתמזל מזלנו, נוכל לראות את אחד מגושי הקרח מתנפץ אל המים. ארוחת צהריים כלולה.
אחה”צ – נטוס לבואנוס איירס והסעה למלון.
הבוקר נשלים את הסיורים והביקורים. נעבור דרך שכונת פלרמו, נראה את פסלה של אוויטה פרון ונגיע לשכונת ריקולטה, שם נבקר בבית הקברות העתיק בו קבורים חשובי האומה ונראה גם את אחוזת הקבר של משפחת דוארטה – אוויטה פרון. נמשיך לשכונת סן טלמו העתיקה ונסיים בלה בוקה, השכונה בה צמח אחד מגדולי הכדורגלנים בעולם – מרדונה. נראה את האצטדיון ונטייל במדרחוב קמיניטו שוקק החיים בלב השכונה הצבעונית והססגונית. ניסע לעבר דלתת הטיגרה בה נערוך שייט לאורך תעלות המים ונתרשם מצורת החיים ומבתיהם של התושבים החיים במקום מבלי נחמיץ את השוק הססגוני.
בערב- יציאה לבילוי במופע טנגו מרתק, כולל ארוחת ערב.
נטוס למפלי האיגואסו, הממוקמים במשולש הגבולות בין ארגנטינה, ברזיל ופרגוואי. עם ההגעה, נצא לביקור בסכר איטייפו, המפעל ההנדסי השאפתני ביותר שבוצע באמריקה הדרומית. נסייר במתקן המרשים ובמרכז המבקרים ונמשיך לסיור בצד הברזילאי של המפלים, אשר יכלול תצפיות מדהימות אל מול עוצמת המפלים. העברה למלון וארוחת ערב.
הבוקר נצא לסיור בצד הארגנטינאי של המפלים. בקטע זה של הפארק הלאומי נמצא החלק הרחב של המפלים. ניהנה בהליכה על גשרי עץ בסמוך ומסביב למפלים ונעצור בנקודות תצפית רבות ומגוונות. המפל המפורסם ביותר הוא “גרון השטן”, שצורתו פרסה ברוחב של 150 מטר ובאורך של 700 מטר. בנוסף מצפה לנו חוויה מיוחדת- שייט מרהיב ו”מרטיב” בסירות זודיאק מהירות אל תחתית המפלים הגועשים.
הסעה לנמל התעופה וטיסה לריו דה ז’נירו. עם הנחיתה, נחל בסיור (מותנה בשעת הנחיתה). מודרך באחת מהתוססות והיפות בערי דרום אמריקה. נבקר באזור העתיק של העיר ונראה את בית העירייה, בית האופרה ואת כנסיית הפירמידה. נראה את בית הקפה המפורסם – קולומבו, הבנוי בסגנון מיוחד ואת אצטדיון המרקנה – היכל הכדורגל מהמפורסמים בעולם. נעפיל ברכבל לפסגתו של “הר הסוכר”, ממנו תצפית מרהיבה על העיר ומפרץ גואנאברה. נמשיך לסיור חופים ובהם- איפנמה, לבלון וחוף קופקבנה. ארוחת ערב בופה במסעדה מקומית.
נצא ליום טיול בג’יפים. נחל בסיור רגלי דרך היער הטרופי טיז’וקה ונמשיך לפסגת הר הקורקובדו, שם ניצב פסלו של ישו הגואל. נתרשם מהפסל גדול מימדים ונערוך תצפיות נוף על חלקה המערבי של העיר ועל חופיה של ריו. נמשיך אל הפאבלות, שכונות העוני הבנויות בשיפולי העיר ונתרשם מאורח חייהם של התושבים. חזרה למלון. ארוחת ערב בופה במסעדה מקומית.
בערב – נאכל ארוחת ערב בופה במסעדה מקומית ונבקר בשוק סאן קריסטובל בו מאכלים אותנטיים, מוסיקה עממית, עבודות יד ומלאכות שונות (בטיולים בהם השוק יהיה סגור, יתבצע סיור ערב חלופי).
הבוקר נצא לביקור בעיר פטרופוליס. העיר קרויה על שם הקיסר הראשון של ברזיל העצמאית, פרדו הראשון והיא מהווה אחת השאריות היפות לזכר השלטון המונרכי בברזיל במאה ה-19.
במהלך הטיול נבקר במוזיאון האימפריאלי, בכנסייה המלכותית בו קבור הקיסר פדרו השני ובגנים היפים שמסביב. נאכל ארוחת צהריים במסעדה מקומית ונחזור למלון.
לאחר שבילינו את הלילה בטיסה, ננחת בנמל התעופה ע”ש בן גוריון.
ABR 8208 – בתקופת מצעד המנצחות.
לוח הטיסות הפנימיות בדרום אמריקה משתנה לעתים ולכן ייתכנו שינויים בסדר הלינות והתכנים. חברת “אופקים” תעשה כל מאמץ לבקר, במקרה כזה, בכל האתרים הכלולים במסלול המקורי. הודעה על שינוי כאמור עשויה להימסר למטיילים גם ברגע האחרון, ולעתים גם תוך כדי הטיול.
בבואנוס איירס, מפלי איגואסו וריו דה ז’נירו.
בואנוס איירס – פוארטו מאדרו, כולל ארוחת ערב “אכול כפי יכולתך”.
קלפטה – פארק הקרחונים, כולל שייט ותצפית על הקרחונים אופסלה וספגציני.
קלפטה – ה”קרחון המתנפץ”.
דלתת הטיגרה – כולל שייט.
בואנוס איירס – בילוי בערב טנגו, כולל ארוחת ערב.
מפלי איגואסו – סכר איטייפו.
מפלי איגואסו – שייט בסירות זודיאק אל המפלים.
מפלי איגואסו – מופע פולקלור דרום אמריקאי מרהיב.
ריו דה ז’נירו – רכבל אל “הר הסוכר”, סיור עיר וסיור חופים.
ריו דה ז’נירו – שוק הערב סאן קריסטובל.
ריו דה ז’נירו – הר הקורקובדו, יער טיז’וקה וסיור פאבלות.
פטרופוליס- המוזיאון המלכותי.
* טיסות ת”א-בואנוס איירס, ריו-ת”א (דרך יעדי ביניים) וטיסות פנים בהתאם למסלול הטיול.
כרטיס למצעד המנצחות בטיולים השוהים בריו בתקופת המצעד אינו כלול במחיר. החל מנובמבר יפורסם מחיר הכרטיס ויוצע למעוניינים. דמי ביטול מלאים יחולו על הכרטיס לאחר ביצוע ההזמנה.